Document ID: /fineweb-2-swissfilter-quality_10-filterrobots/filtered/02817.jsonl.gz/125

Vjernici Luzerna različitih nacionalnosti okupili su se na slavlje svetkovine Presvetog tijela i krvi Kristove u četvrtak, 16. 6. 2022. Slavlje je započelo svetom misom u franjevačkoj crkvi. Molili smo i na hrvatskom jeziku. Nakon mise upriličena je veličanstvena tijelovska procesija u kojoj su bili prvopričesnici, ministranti, čuvari Kristova groba, limena glazba, pripadnici vojske i švicarske garde, te drugih udruga. Slijedeći Preveti oltarski sakrament prošli smo kroz grad pjevajući i moleći. Procesija je završila pred crkvom sv. Leodegara gdje je podijeljen blagoslov s Presvetim. Nakon toga vjernici su se uz prigodan apero zadržali u razgovoru i pjesmi.